1 klausimas

Pirkimo sąlygų techninės specifikacijos 3.2 punkte numatyta, kad interneto naujienų portalo paskyroje socialiniuose tinkluose turi būti publikuojama 20 įrašų. 3.5-3.8 punktuose vėl nurodomi komunikacijos kiekiai socialiniuose tinkluose "Facebook" ir "Instagram":
"3.5. Planuojami aktualus turinio apie pakartotinį daiktų naudojimą kiekiai soc. tinkle „Facebook“:
• 30 vnt. įrašų su senų ir atnaujintų daiktų nuotraukomis, įrašai. Trukmė – ne ilgiau 5 mėn.
• 16 vnt. trumpų vaizdo įrašų (30–120 sek.), kuriuose meistrai rodo, kaip jie atnaujina daiktus.
3.6. Viešinimo kampanijos trukmė soc. tinkle „Facebook“ – 5 mėn.
3.7. Planuojami aktualus turinio apie pakartotinį daiktų naudojimą kiekiai soc. tinkle „Instagram“:
• 30 vnt. įrašų su nuotraukomis - vaizdai prieš ir po daiktų atnaujinimo.
• 30 vnt. istorijų (angl. stories) - trumpi vaizdo pasakojimai (video, įrašai, vizualai) su patarimais, procesais ir meistrų darbais.
• 16 vnt. trumpų vaizdo įrašų (angl. reels). Kiekvieno vaizdo įrašo trukmė iki 90 sek., su išsamiu daiktų atnaujinimo procesu.
3.8. Viešinimo kampanijos trukmė soc. tinkle „Instagram“ – 5 mėn."

Kokiose t.y. kam priklausančiose paskyrose socialiniuose tinkluose turės būti vykdoma ši kampanija: Perkančiosios organizacijos ar interneto portalo paskyrose?
Atsakymas:
Kampanijai gali būti naudojami profiliai priklausantys Aplinkos ministerijai ir/ar Aplinkos projektų valdymo agentūrai (Pvz.: „Darnūs namai“, kuris priklauso Aplinkos ministerijai ar kiti, kurie bus suderinti sutarties įgyvendinimo metu).


2 klausimas

Techninės specifikacijos 3.12. punkte numatyta: "Siekiant didesnio įsitraukimo tiekėjas turės vykdyti reklaminę kampaniją socialiniuose tinkluose „Instagram“ ir/ „Facebook“, kuriai turi būti numatytas biudžetas ne mažiau kaip 1 000,00 eurų be PVM. Biudžetas skirtas 5 mėn. reklaminės kampanijos laikotarpiui". Ar reklaminė kampanija turės būti vykdoma 3.2 punkte numatytai komunikacijai socialiniuose tinkluose? Ar 3.5 ir 3.7 punktuose numatytai komunikacijai? Ar reklaminės kampanijos biudžetas turi būti įtrauktas į pasiūlymo kainą? Specialiųjų pirkimo sąlygų 5 priede - Konkursinis žiniaraštis - reklaminei kampanijai biudžeto eilutė nėra numatyta?

Atsakymas:
Kampaniją sudaro trys sudėtinės dalys, iš kurių viena – komunikacija socialiniuose tinkluose „Facebook“ ir „Instagram“, kaip nurodyta pirkimo techninės specifikacijos 3.2 punkte. Minėta komunikacijos veikla detaliau išskaidyta 3.5 ir 3.7 punktuose.
Specialiųjų pirkimo sąlygų 5 priede – Konkursiniame žiniaraštyje – atitinkamas įkainis turėtų būti nurodytas kartu su reklamos išlaidomis (ne mažiau kaip 1000 eur reklamai socialiniuose tinkluose).

3 klausimas:
Ar socialiniuose tinkluose Facebook ir Instagram numatytų kiekių (Facebook: 30 vnt. įrašų su senų ir atnaujintų daiktų nuotraukomis, įrašai. Trukmė – ne ilgiau 5 mėn.; 16 vnt. trumpų vaizdo įrašų (30–120 sek.), kuriuose meistrai rodo, kaip jie atnaujina daiktus. Instagram: 30 vnt. įrašų su nuotraukomis - vaizdai prieš ir po daiktų atnaujinimo., 16 vnt. trumpų vaizdo įrašų (angl. reels). Kiekvieno vaizdo įrašo trukmė iki 90 sek., su išsamiu daiktų atnaujinimo procesu.) turinys gali dubliuotis ar turi būti originalus turinys kiekviename socialiniame tinkle?
Atsakymas: 
Socialiniuose tinkluose Facebook ir Instagram numatytų kiekių turinys gali dubliuotis.
